Lav et referat af nedenstående tekst:

Tekst:
Operatør Christian Trebbien fra firmaet Holo tjekker de sidste detaljer inden den store dag på torsdag, hvor der er indvielsesfest for landets første førerløse busser. - Det vi egentlig går og gør, det er, at vi går og finpudser. Vi går og finpudser på busserne, så de er klar her på torsdag, siger Christian Trebbien. Selv om busserne kører selv, skal der være en operatør i bussen her i starten. - Vi er med af to årsager. Vi er med til at hjælpe dem, der er med bussen, fortælle om projektet og sørge for, at de er trygge. Og så er vi også med, hvis der skulle være nogle tekniske udfordringer, siger Christian Trebbien. På torsdag slippes busserne løs efter mange måneders forberedelser. - Det har vi glædet os til i lang tid. Jeg blev ansat her i Aalborg tilbage i maj, så jeg har indtil nu bare gået og ventet på, at vi startede op her i alt den tid, siger Christian Trebbien. Om et par år forventes det, at teknologien bag busserne er nået så langt, at operatørerne helt kan fjernes fra busserne. TV2 Nord sender torsdag live på Facebook fra den første tur med den førerløse bus. Det bliver cirka klokken 11.30-11.45. Med ombord på bussen er transportminister Benny Engelbrecht og borgmester Thomas Kastrup-Larsen.

Referat:
På torsdag bliver der skrevet danmarkshistorie, når landets første førerløse busser bliver sat ind i Aalborg Øst.